stanford-oval/wikipedia huggingface dataset:
OPL (ohjelmointikieli)
Hello World! -esimerkki

Komentorivillä:
PROC HelloWorld:
        PRINT "Hello World!"
        PAUSE 40
    ENDP
Esimerkissä PROC on vakiokomento jokaisen ohjelman yhteydessä. Sen eteen tulee ohjelman nimi. PRINT tarkoittaa, että näytölle tulostetaan jotain. ENDP lopettaa ohjelman kääntämisen. PAUSE 40 tarkoittaa, että tuloste jätetään 2 sekunnin ajaksi näytölle ennen poistumista. Yksi PAUSE-yksikkö on 1/20 sekuntia.
Graafisella käyttöliittymällä (Nokian Series 80 -käyttöliittymän alaisuudessa):
CONST EnterNappain%=13
    
    PROC HelloWorld:
      dINIT "Hello"
      dTEXT "","Hello World!"
      dBUTTONS "OK",EnterNappain%
      DIALOG
    ENDP
Esimerkissä CONST määrittää ohjelmalle Enter-näppäimen vakioarvon, joka on Nokian kommunikaattorimalleilla numero 13. Eri näppäimillä on eri numeroarvot eri puhelimilla. dINIT tarkoittaa, että Hello World -valikkoikkuna ladataan ohjelmalle nimellä "Otsikko." dTEXT määrittää tekstin, joka valikkoikkunassa näytetään. Osa "", dTEXT-komennossa tarkoittaa, että ikkunan vasemmalle puolelle ei kirjoiteta mitään, vaan ikkunassa on vain yksi teksti, joka tulostetaan koko ikkunan leveydelle.
dBUTTONS määrittää ikkunalle napin, jota painetaan ja mitä täytyy painaa, jotta ikkunasta pääsee pois. Tässä tapauksessa napissa lukee "OK" ja Enterillä pääsee pois ikkunasta.
DIALOG aloittaa ikkunan piirron dINIT-, dTEXT- ja dBUTTONS -komentojen saattelemana.
Aiheesta muualla

OPL-kehitysprojektin kotisivu
OPL Wiki (Arkistoitu – Internet Archive) (sisältää mm. kaikkien OPL:n komentojen kuvaukset)
OPL-aloitusopas (Arkistoitu – Internet Archive) (ZIP-tiedosto)
OPL-linkkikokoelma
My-Symbian.com-sivuston OPL-foorumi (Arkistoitu – Internet Archive)
Ensimmäinen ja ainut suomalainen OPL-ohjelmointiopas
Oltedalin kirkko

| Oltedalin kirkko Oltedal kirke |
| --- | --- |
 Kirkko vuonna 2006.
Sijainti:  Gjesdal, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  2002
Suunnittelija:  Olav Urstad
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oltedalin kirkko (norj. Oltedal kirke) on Gjesdalin kunnassa Norjassa sijaitseva kivinen pitkäkirkko vuodelta 2002.
Aiheesta muualla

Kuvia tai muita tiedostoja aiheesta Oltedalin kirkko Wikimedia Commonsissa
Palembang

| Palembang |
| --- | --- |

 Palembang
 Koordinaatit: 2°59′28″S, 104°45′24″E 
Valtio:  Indonesia
Provinssi:  Etelä-Sumatra
Infobox OKVirheellinen NIMI-arvo: 
Palembang on kaupunki Sumatralla, Indonesiassa. Se on Etelä-Sumatran provinssin pääkaupunki. Palembang oli aiemmin Srivijayan kuningaskunnan pääkaupunki. Kaupungin pinta-ala on 224 neliökilometriä.  Vuoden 2000 väestönlaskennassa kaupungin väkiluku oli 1 194 000, vuoden 2010 arvio oli 1 276 000.
Palkoaho

Palkoaho on sukunimi, joka on muun muassa seuraavilla suomalaisilla henkilöillä:
Markku Palkoaho (s. 1967), koripalloilija
Pentti Palkoaho (1933–2002), koripalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
On Stage (Elvis Presleyn albumi)

| On Stage Elvis Presley |
| --- | --- | --- |

Livealbumin tiedot
 Äänitetty : 17. helmikuuta – 19. helmikuuta 1970
 Julkaistu: kesäkuu 1970
 Formaatti: LP, MC, CD
 Tyylilaji: rock
 Kesto: 31.57
 Levy-yhtiö: RCA
Listasijoitukset
  10.  13.
Elvis Presleyn muut julkaisut
| Elvis in Person at the International Hotel, Las Vegas, Nevada 1969/1970 | On Stage 1970 | Almost in Love 1970 |
On Stage on Elvis Presleyn kesäkuussa 1970 julkaistu livealbumi. Se äänitettiin saman vuoden helmikuussa Las Vegasissa. Levy sisältää monia cover-kappaleita, joita Elvis ei ollut aiemmin esittänyt konserteissaan. Elvis toimi albumin sovittajana.
Albumi debytoi Yhdysvalloissa Billboard 200 -listan sijalla 13. Suomessa se nousi kymmenennelle sijalle, ja pysyi listalla yhteensä neljä viikkoa.
Kappaleet > A-puoli

See See Rider – 3.08
Release Me – 3.11 (säv. Eddie Miller, Dub Williams, Robert Yount)
Sweet Caroline – 2.43 (säv. Neil Diamond)
Runaway – 2.47 (säv. Del Shannon, Max Crook)
The Wonder of You – 2.38 (säv. Baker Knight)
Kappaleet > B-puoli

Polk Salad Annie – 5.33 (säv. Tony Joe White)
Yesterday – 2.27 (säv. Paul McCartney, John Lennon)
Proud Mary – 2.47 (säv. John Fogerty)
Walk A Mile In My Shoes – 2.59 (säv. Joe South)
Let It Be Me – 3.39 (säv. Gilbert Bécaud, Mann Curtis, Pierre Delanoë)
Kokoonpano

Elvis Presley – laulu, kitara
James Burton – kitara
John Wilkinson – kitara
Charlie Hodge – kitara
Jerry Scheff – basso
Glen D Hardin – piano
Bob Lanning – rummut
The Sweet Inspirations – taustalaulu
The Imperials Quartet – taustalaulu
Bobby Morris with the Bobby Morris Orchestra
Arvostelut

Allmusic:
The Rolling Stone Album Guide:
Oltermanninsauva

1800-luvulla valmistettu oltermanninsauva esillä Mediamuseo Rupriikissa. Sauva on peräisin Alavudelta. Sauvan päässä on kotelo, johon pantiin paperilapulle kirjoitettuja viestejä. Koteloon on kaiverrettu talojen merkkejä.
Oltermanninsauva oli keskeinen osa pohjalaista oltermannihallintoa ja sen tärkeimpiä tunnusmerkkejä. Oltermanni piti sauvaa hallussaan ja pani sen kiertämään kylää kutsuessaan kyläkokouksia koolle tai tiedottaessaan muista asioista, kuten aita-, oja-, tie- tai palotarkastuksista. Lisäksi oltermanninsauva oli arvonmerkki, joka korosti kylänvanhimman asemaa kyläyhteisön johdossa. Joskus kyläkokous kutsuttiin koolle kahdella sauvalla, jotka lähetettiin kylän eri päistä. Oltermanninsauva kulki kylässä tietyssä järjestyksessä, ja kun sauva oli tuotu taloon, talonväen velvollisuus oli viedä sauva ja tiedonanto seuraavaan taloon. Kirjoitustaidon yleistyttyä oltermannit kiinnittivät sauvaan paperilapun, josta ilmeni kulloinenkin asia.
Monissa oltermanninsauvoissa on kylän talojen puumerkit sekä usein vuosiluku. Joskus sauvoissa on mainittu talojen nimet, ja toisinaan niissä on muutakin kirjoitusta. Sauvojen pituus on tavallisesti 75 senttimetristä runsaaseen metriin, ja niissä on yleensä kädensija. Jotkut oltermanninsauvat ovat seitsemän korttelin mittaisia, mikä oli laillisen aidan korkeus. Varsinkin 1800-luvun puolivälin jälkeen sauvoihin lisättiin erityinen kiinnike tai kannellinen lokero, joihin tiedotukset voitiin panna. Oltermanninsauvoja on tavattu ainoastaan entisen Vaasan läänin pohjalaispitäjistä, ja vuonna 1982 tehdyn luettelon mukaan niitä oli tallella enää noin 90. Vanhimmat oltermanninsauvat ovat 1700-luvun jälkipuoliskolta. Keppimäisten oltermanninsauvojen rinnalla on paikoin ollut käytössä niin sanottuja ryhmysauvoja. Nuorimmat sauvat on voitu tehdä sorvaamalla.
Oltermanninsauvojen vastineina olivat osassa Pohjanmaata käytössä kylänkapulat. Keski-Pohjanmaalla voitiin käyttää vain yhtä käyttöä varten tehtyjä tiedotuskapuloita. Toisinaan oltermannin tiedotukset kuulutettiin ainoastaan kirkossa.
Aiheesta muualla

Oltermannin sauva, Suomen Kuvalehti, 20.08.1932, nro 34, s. 20, Kansalliskirjaston digitaaliset aineistot
On Rituals and Correspondence in Constructed Realities

| On Rituals and Correspondence in Constructed Realities Cantata Sangui |
| --- | --- | --- |

Studioalbumin tiedot
 Julkaistu: 26. tammikuuta 2009
 Tuottaja(t): Cantata Sangui Ola Sonmark
 Tyylilaji: black metal, doom metal, goottimetalli
 Kesto: 46.02
 Levy-yhtiö: Season of Mist
On Rituals and Correspondence in Constructed Realities on suomalaisen metalliyhtye Cantata Sanguin esikoisalbumi, joka julkaistiin 26. tammikuuta 2009.
Kappaleet

In Half-Light – 1.26
We'll Have It on Us – 4.08
Exaltata – 3.03
Broken Stars – 5.17
For the Forgotten One – 6.05
Fruitarians – 3.08
The Seven Liers-in-Wait – 4.18
Reality – 1.23
No Longer in the Eyes of Aletheia – 4.03
Sidecast – 5.29
Lazarus – 3.38
De Profundis – 4.04
Kokoonpano

| --- | --- |
 Yhtye Anna Pienimäki – laulu  Mika A.A. Hyytinen – bassokitara, laulu  Tuomas Tunturituuli – bassokitara, laulu  Black Bolton – rummut  Hanna Sirola – kosketinsoitin, laulu :  Tuotanto Ola Sonmark – tuottaja, äänittäjä, miksaaja, syntetisaattori, äänisuunnittelija  Santeri Pienimäki – avustava äänittäjä  Michael H. Berberian – masteroija  Stefan Schneider – äänisuunnittelija  Sarah Queen – kansikuva, valokuvat  Goncalo A. Oliveira – valokuvat
Arvostelut

Desibeli.net:
Imperiumi.net:
Maelstromzine:
Metal.de:
The Metal Crypt: 4.25/5
Metalreviews.com: 65/100
Metal Temple:
Soundi:
Aiheesta muualla

Albumi On Rituals and Correspondence in Constructed Realities Encyclopaedia Metallum -sivustolla (englanniksi)
On Rituals and Correspondence in Constructed Realities discogs.com -sivustolla
One Hour Photo

| One Hour Photo |
| --- | --- |

Ohjaaja:  Mark Romanek
Käsikirjoittaja:  Mark Romanek
Tuottaja:  Christine Vachon, Pamela Koffler, Stan Wlodkowski
Säveltäjä:  Reinhold Hein, Johnny Klimek
Kuvaaja:  Jeff Cronenweth
Leikkaaja:  Jeffrey Ford
Pääosat:  Robin Williams Connie Nielsen Michael Vartan Gary Cole
Valmistustiedot
Valmistusmaa:  Yhdysvallat
Tuotantoyhtiö:  FOX Searchlight Pictures, Killer Films
Levittäjä:  Fox Searchlight Pictures Netflix
Ensi-ilta:  2002
Kesto:  96 minuuttia
Alkuperäiskieli:  englanti
Budjetti:  12 000 000 USD (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
One Hour Photo on vuonna 2002 ensi-iltansa saanut yhdysvaltalainen psykologinen trillerielokuva, jonka on ohjannut ja käsikirjoittanut Mark Romanek ja jonka pääosaa esittää Robin Williams. Williams voitti elokuvasta vuonna 2003 parhaan miesnäyttelijän Saturn-palkinnon.
Juoni

Sy Parrish (Robin Williams) on yksinäinen mies, joka on ollut vuosia töissä valokuvien pikakehittämössä supermarketin aulassa. Sy tuntee suurta ammattiylpeyttä työstään ja on tarkka, miltä asiakkaiden kuvat näyttävät. Hän haluaa kuvien olevan värikylläisiä ja mahdollisimman hyvälaatuisia. Syn vakioasiakkaita on Yorkinin perhe: aviomies William (Michael Vartan), vaimo Nina (Connie Nielsen) ja heidän poikansa Jake (Dylan Smith). Sy on valmistanut heidän kuvansa jo vuosien ajan ja muodostanut samalla pakkomielteen perhettä kohtaan. Hän ihailee heidän onnellisuuttaan ja vaurauttaan, tuntee heidät läpikotaisin ja haluaa kaiken lisäksi olla osa heidän perhettään. Lopulta Sy alkaa seurata heitä ja saa huomata, ettei perhe olekaan niin täydellinen kuin voisi luulla.
Näyttelijät

| 0 | 1 | 2 |
| --- | --- | --- |
|  Robin Williams  | … |  Seymour "Sy" Parrish   |
|  Connie Nielsen  | … |  Nina Yorkin   |
|  Michael Vartan  | … |  Will Yorkin   |
|  Dylan Smith  | … |  Jake Yorkin   |
|  Gary Cole  | … |  Bill Owens   |
|  Eriq La Salle  | … |  Etsivä James Van Der Zee   |
|  Clark Gregg  | … |  Etsivä Paul Outerbridge   |
|  Erin Daniels  | … |  Maya Burson   |
Oulun kaupungintalo

| Oulun kaupungintalo |
| --- | --- |

Osoite:  Kirkkokatu 2a
Sijainti:  Pokkinen, Oulu
Koordinaatit:  65°00′51″N, 025°28′19″E
Valmistumisvuosi:  1886
Suunnittelija:  Johan Erik Stenberg
Omistaja:  Oulun kaupunki
Tyylisuunta:  uusrenessanssi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oulun kaupungintalo ennen vuoden 1920 muutostöitä
Oulun kaupungintalo talvi-iltana
Oulun kaupungintalo sijaitsee Maria Silfvanin puistossa Pokkisen kaupunginosassa Oulun keskustassa. Johan Erik Stenbergin (1845–1923) suunnittelema kivirakenteinen uusrenessanssirakennus toimi valmistuessaan Oulun Seurahuoneena, ja se otettiin käyttöön Pohjanmaan radan valmistumisen kunniaksi järjestetyillä juhlaillallisilla 29. lokakuuta 1886.
Nykyisen rakennuksen paikalla sijaitsi aiemmin puurakenteinen seurahuonerakennus sekä kaupungin ainoa juhlasali. Rakennus tuhoutui Oulun suurpalossa 1882.
Oulun kaupunginvaltuusto on kokoontunut nykyisin kaupungintalona toimivassa rakennuksessa 21. joulukuuta 1921 alkaen, ja kaupunginhallituksen ensimmäinen kokous pidettiin 3. tammikuuta 1931.
Rakennus on nelikerroksinen.
Pohjakerros on alkuperäisen käyttötarkoituksen mukaisesti huoltotilana.
Ensimmäisessä kerroksessa sijaitsevat neuvonta ja istuntosalit, jotka otettiin käyttöön vuonna 1981 valmistuneiden muutostöiden jälkeen.
Toisessa kerroksessa sijaitsee juhlasali. Teatterina toiminut tila on nykyisin edustuskäytössä.
Kolmas kerros on lisätty rakennukseen vuonna 1920.
Rakennus on ollut pois käytöstä 20. joulukuuta 2019 alkaen sisäilmaongelmien vuoksi.   Kaupungintalossa aloitettiin laaja peruskorjaus vuonna 2021, ja sen on tarkoitus valmistua vuoden 2023 loppuun mennessä. Peruskorjauksessa uusitaan välipohja- ja kattorakenteita, ja sisäpihat katetaan lasilla. Remontin aikana rakennuksesta on löytynyt muun muassa lasitaidetta ja sanomalehtiä 1920-luvulta.
Taideteokset

Kaupungintalon Torikadun puoleisella seinustalla sijaitsee kuvanveistäjä Sanna Koiviston patsas Ajan kulku, joka paljastettiin 30. elokuuta 2005. Veistos ja sen pronssifiguurit kuvaavat Oulun kehittymistä 1600-luvulta nykyaikaan.
Aiheesta muualla

Kuvia tai muita tiedostoja aiheesta Oulun kaupungintalo Wikimedia Commonsissa
Oulun kaupunki: Kaupungintalo
Oulun nähtävyydet
| --- | --- |
Puistot ja nähtävyydet:   Franzénin puisto  Heinätorin puisto  Hollihaan puisto  Hautausmaa  Mannerheimin puisto  Hupisaaret  Kasvitieteellinen puutarha  Kaupunginojan puistovyöhyke  Letonniemi  Markkuun ryhmäpuutarha  Pilpasuo  Tuiranpuisto  Hautausmaa  Äimäraution siirtolapuutarha 
Museot:   Automuseo  Kierikkikeskus  Merimiehenkotimuseo  Sahamuseo  Pohjois-Pohjanmaan museo  Taidemuseo  Turkansaaren ulkomuseo 
Rakennukset ja alueet:   Kauppahalli  Kauppatori  Kaupungintalo  Kaupunginteatteri  Maikkulan kartano  Nallikari  Nuijamiesten lava  Pikisaari  Rotuaari  Tietomaa  Tuiran sillat  Tuomiokirkko  Vesaisenlinna  Villa Hannala  Ylikiimingin kirkko 
Patsaat ja veistokset:   Frans Mikael Franzénin patsas  Futura – Tuntematon  Inhimillisen kosketuksen ja teknologian vuorovaikutus  Kalasääski ja lohi  Kevätmyrskyä  Pallautuneet  Pohjan neito  Polskis  Ruutuvihko  Siivet  Toripolliisi  Tuirasta Ruijan rannoille  Valaistuksen tie
Paratiisimonarkki

| Paratiisimonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Paratiisimonarkit Terpsiphone
Laji::  paradisi
Kaksiosainen nimi
 Terpsiphone paradisi  (Linnaeus, 1758) 
Katso myös
   Paratiisimonarkki Wikispeciesissä   Paratiisimonarkki Commonsissa 
Infobox OKNimi-testi OKIUCN-testi OK: 
Paratiisimonarkki (Terpsiphone paradisi) on monarkkien heimoon kuuluva varpuslintu.
Levinneisyys

Paratiisimonarkkia tavataan Itä-, Kaakkois- ja Etelä-Aasiassa. Lajin on kuvattu olevan levinneisyysalueellaan pääasiassa yleinen, ja sen kannankehitys on vakaa. Se on luokiteltu elinvoimaiseksi.
Paratiisin vartijat

| Paratiisin vartijat – Yhdysvallat, Eurooppa ja uusi maailmanjärjestys> Of Paradise and Power: America and Europe in the New World Order |
| --- | --- |

Alkuperäisteos
Kirjailija:  Robert Kagan
Kieli:  englanti
Kustantaja:  Alfred A. Knopf
Julkaistu:  2003
Sivumäärä:  112
Suomennos
Suomentaja:  Heikki Karjalainen
Kustantaja:  Tammi
Sivumäärä:  103
ISBN:  9513129578
Löydä lisää kirjojaKirjallisuuden teemasivulta
Paratiisin vartijat – Yhdysvallat, Eurooppa ja uusi maailmanjärjestys (engl. Of Paradise and Power: America and Europe in the New World Order) on Robert Kaganin vuonna 2003 ilmestynyt kirja yhdysvaltalaisten ja eurooppalaisten ajatus- ja toimintatapojen eroista ulkopoliittisissa kysymyksissa. Teoksen on suomentanut Heikki Karjalainen ja julkaissut suomeksi kirjankustantamo Tammi vuonna 2003.
Aiheesta muualla

Ikenberry, G. John: Of Paradise and Power: America and Europe in the New World Order. Foreign Affairs 2003.
Kagan, Robert: Of Paradise and Power. The New York Times 30.3.2003.
Otarustoruoho

| Otarustoruoho |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Suku::  Rustoruohot Polycnemum
Laji::  arvense
Kaksiosainen nimi
 Polycnemum arvense  L. 
Katso myös
   Otarustoruoho Wikispeciesissä   Otarustoruoho Commonsissa 
Infobox OKNimi-testi OK: 
Otarustoruoho (Polycnemum arvense) on yksivuotinen revonhäntäkasvi, jota esiintyy Euroopassa.
Ulkonäkö

Otarustoruoho on rentovartinen matalakasvuinen ruoho, joka muistuttaa piikkirustoruohoa (Polycnemum majus). Kasvin varret ovat kyhmyisiä. Otarustoruoholla on kapeat piikkikärkiset lehdet. Kärkipiikit ovat pehmeämmät kuin piikkirustoruoholla. Kukat ovat pienet ja terättömät. Ne sijaitsevat varren ylemmissä lehtihangoissa.
Levinneisyys

Otarustoruohoa esiintyy luontaisena Pohjois-Eurooppaa lukuun ottamatta suurimmassa osassa Eurooppaa sekä Turkissa ja Kaukasiassa.
Suomessa laji on hyvin harvinainen tulokas, joka on löydetty Helsingistä. 1990- ja 2000-luvuilla sitä kasvoi niukasti Kruununhaassa Pohjoisrannan Halkolaiturilla.
Aiheesta muualla

Kassu – Kasvien suomenkieliset nimet: Otarustoruoho (Polycnemum arvense)
ITIS: Polycnemum arvense (englanniksi)
Flora of China: Polycnemum arvense (englanniksi)
Original Six

Original six on nimitys kuudelle jääkiekkoseuralle, jotka muodostivat NHL-liigan 25 vuoden ajan kaudesta 1942–43 vuoden 1967 laajentumiseen. Original six -seurat ovat Boston Bruins, Chicago Blackhawks, Detroit Red Wings, Montreal Canadiens, New York Rangers ja Toronto Maple Leafs. Kaikki kuusi seuraa pelaavat vieläkin NHL:ssä.
Original six on terminä harhaanjohtava, sillä kuudesta seurasta todellisuudessa vain kaksi (Montréal Canadiens ja Toronto Maple Leafs) on NHL:n perustajajäseniä. NHL:ssä oli seuroja, jotka olivat aloittaneet ja lopettaneet ennen monien Original Six -seurojen perustamista. Termi tuleekin vuoden 1967 laajentumisesta, jolloin NHL:n joukkuemäärä kaksinkertaistettiin. Tällöin sarjassa oli kuusi vanhaa ja kuusi uutta seuraa.
Original Six -seurat

| Joukkue | Kaupunki | Perustettu | Liittyi sarjaan |
| --- | --- | --- | --- |
| Boston Bruins | Boston, Massachusetts | 1924 | 1924 |
| Chicago Blackhawks | Chicago, Illinois | 1926 | 1926 |
| Detroit Red Wings | Detroit, Michigan | 1926 | 1926 |
| Montreal Canadiens | Montreal, Quebec | 1909 | 1917 |
| New York Rangers | New York, New York | 1926 | 1926 |
| Toronto Maple Leafs | Toronto, Ontario | 1917 | 1917 |
Originalismi

Howard Chandler Christy (1872-1952): Näkymä Yhdysvaltain perustuslain allekirjoitustilaisuudesta.
Originalismi (engl. originalism) tarkoittaa lain tulkintaa, jonka mukaan kaikki lain lausunnot on tulkittava lakitekstin alkuperäisen käsityksen perusteella sen hyväksymisajankohtana. Originalismi yhdistetään usein Yhdysvaltojen perustuslain tulkintaan. Tulkinnan mukaan Yhdysvaltojen perustuslaki on vakaa sen voimaantulopäivästä lähtien ja sen sisällön merkitystä voidaan muuttaa vain viidennessä artiklassa esitettyjen vaiheiden mukaisesti.
Originalismi on ristiriidassa elävä perustuslaki -tulkinnan kanssa, jonka kannattajat katsovat, että perustuslakia olisi tulkittava nykyajan kontekstin perusteella, vaikka tällainen tulkinta poikkeaisi lakitekstin alkuperäisistä tulkinnoista.
Only the Dead See the End of the War

| Only the Dead See the End of the World Acrassicauda |
| --- | --- | --- |

EP-levyn tiedot
 Julkaistu: 9. maaliskuuta 2010
 Tyylilaji: thrash metal
 Kesto: 20.49
 Levy-yhtiö: VICE
Acrassicaudan muut julkaisut
|   | Only the Dead See the End of the World 2010 | Gilgamesh 2015 |
Only the Dead See the End of the War on thrash metal-yhtyeen, Acrassicaudan vuonna 2010 julkaisema EP.
Kappaleet

Message from Baghdad – 4.02
Garden of Stones – 4.46
Massacre – 5.51
The Unknown – 6.10
Kokoonpano

Faisal Mustafa – laulu, kitara
Tony Yaqoo – kitara
Firas Allateef – basso
Marwan Hussein – rummut
Otaru

| Otaru (小樽市) |
| --- | --- |
 Näkymä Otaruun Tenguvuorelta
 lippu:  symboli
 Otarun sijainti Hokkaidōn prefektuurissa
 Otaru
 Koordinaatit: 43°11′27″N, 140°59′40″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Shiribeshin yleiskehitystoimisto
Pinta-ala:  
 – Kokonaispinta-ala:  243,83 km²
Väkiluku (10/2020):  112 770
 – Väestötiheys:  462 as./km²
Symbolit:  
 – Puu:  Japaninkoivu
 – Kukka:  Alppiruusu
 – Lintu:  Japaninviherkyyhky
 
 https://www.city.otaru.lg.jp/ 
Infobox OKVirheellinen NIMI-arvo: 
Otaru (jap. 小樽市, Otaru-shi) on Japanin kaupunki Hokkaidōn saarella Hokkaidōn prefektuurissa. Se on Shiribeshin yleiskehitystoimiston suurin kaupunki. Kaupunki sijaitsee Japaninmeren Ishikarinlahden rannikolla Hokkaidōn länsiosassa. Se rajautuu Hokkaidōn pääkaupunkiin Sapporoon ja toimiikin Sapporon ulkosatamana. Kaupungin alue on pääosin vuoristoa. Otarussa on 112 770 asukasta (lokakuussa 2020) ja sen pinta-ala on 243,83 neliökilometriä.
Otarun nimi on peräisin ainun kielestä ja merkitsee hiekkaista jokea. Japanilainen uudisasutus alueella alkoi jo 1700-luvun alkupuolella, kun Matsumaen daimiokunta perusti sinne tukikohdan. 1800-luvun puolivälistä lähtien japanilaisten muutto paikkakunnalle kiihtyi. Otarua kehitettiin satamakaupunkina, ja vuonna 1880 sinne valmistui Sapporosta rautatie. Kaupungista tuli yksi Hokkaidōn tärkeimmistä ulkosatamista, josta vietiin muun muassa kivihiiltä. Kaupunkioikeudet Otaru sai vuonna 1922. Toisen maailmansodan jälkeen sen satama on taantunut ja menettänyt merkitystään erityisesti Tomakomaille. Tärkeimpiä elinkeinoja ovat erilaiset palvelut ja kauppa. Kaupungissa on myös metalli-, kone-, puu-, elintarvike- ja kumiteollisuutta.
Otarulla on rikas rakennusperintö, johon kuuluvat esimerkiksi tärkeäksi kulttuuriomaisuudeksi valittu Nippon Yūsen -yhtiön Otarun-haarakonttori, Nishin-goten-rakennus ja Otarun kanavaa reunustavat vanhat varastorakennukset. Läheiseltä Tenguvuorelta on tunnettu näkymä kaupunkiin. Muita nähtävyyksiä ovat Asarigawa-onsenin kuuma lähde, Otarun akvaario, Otarun kaupungin yleismuseo ja Japaninmeren rannikon kauniit luonnonalueet, joista osa kuuluu Nisekon–Shakotanin–Otaru-kaiganin puolikansallispuistoon. Otarussa toimii Otarun kauppakorkeakoulu, joka on perustettu vuonna 1910. Otarua palvelee JR Hokkaidōn Hakodate-päälinja.
Kuvia

Otarun kanavaa
Nichigin-katu
Otaru vuoden 1976 ilmakuvassa
Sakaimachi-katu
Otarun rautatieasema
Aiheesta muualla

Kuvia tai muita tiedostoja aiheesta Otaru Wikimedia Commonsissa
Kaupungin internetsivut (japaniksi)
Ojajärvi (Ikaalinen)

| Ojajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°53′21″N, 23°07′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Leppäsjärveen 
Järvinumero:  35.571.1.004
Mittaustietoja
Pinnankorkeus:  146,1 m 
Rantaviiva:  4,713 km 
Pinta-ala:  0,46718 km² 
Suurin syvyys:  3,9 m 
 fiOjajärvi 
Ojajärvi  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ojajärvi on osa Poltinjoen-Leppäsjärven aluetta.